text: Skib på vej mod bunden i Esbjerg Havn
  27 maj 2018 kl. 14.19
  Utæt skib begyndte at tage vand ind.
  opdatering: Skibet er fragt flot efter lænsning, og der er ingen fare. Den foreløbige årsag til, at skibet tog vand ind, antages i følge Syd- og Sønderjyllands Politi at være en utæt pakning.
  Oprindelig artikel: Udtrykket ”at hænge med r…i vandskorpen” skulle søndag over middag tages helt bogstaveligt i et bassin i Esbjerg Havn.
  Skibet Salling hang med den del under vandskorpen, og Beredskabsstyrelsen var i fuld gang med at lænse det for vand, som det hedder, når man tømmer et skib for den slags.
  Salling lå i havnen, da hun begyndte at tage vand ind. Hvorfor, vides endnu ikke. Havnevagt Nielse Suneson i Esbjerg Havn oplyser til TV SYD, at ingen mennesker har været i fare.
  Salling er et såkaldt afværgefartøj, som bruges til at sejle foran en boreplatform, når den skal flyttes fra til et andet sted på Nordsøen. Så sørger et afværgefartøj for, at andre skibe ikke lægger sig i vejen.
  
  